**PRAVILNIK**

**O REGISTRACIJI KLUBOVA I NJIHOVIH ČLANOVA**

Na osnovu člana 24 Statuta STS CG Skupština Stonoteniskog saveza Crne Gore je na predlog Upravnog odbora STSCG, na sjednici od 26. januara 2019. godine, usvojila

**PRAVILNIK O REGISTRACIJI KLUBOVA I NIHOVIH ČLANOVA**

**I OPŠTE ODREDBE**

Član 1

Ovim pravilnikom utrđuju se uslovi i postupak za:

II Registraciju klubova,

III Registraciju igrača,

IV Međusobna prava i obavez kluba i igrača,

V Registraciju stranog državljanina i lica bez državljanstva,

VI Registraciju igrača sa dvojnom registracijom i pozajmicama igrača,

VII Prelazak igrača iz kluba u klub,

VIII Prelazak igrača u inostrani klub, odnosno drugu Nacionalnu federaciju,

IX Obeštećenja,

X Organi za registraciju,

XI Žalbeni postupak i zaštita zakonosti,

XII Završen odredbe.

Osnovan načela na kojima je zasnovan ovaj Pravilnik su:

1. Igrač svojom voljom bira klub u kome će igrati;
2. Igrač ima pravo na zaštitu svojih prava;
3. Odnosi klub-igrač regulišu se ugovoro ili sporazumom;
4. Klub iz koga igrač odlazi ima pravo na obeštećenje;
5. Klub ima pravo na zaštitu sovjih prava;
6. Odlazak igrača u inostrani klub i igranje stranih državljana i lica bez državljanstva u Crnoj Gori.
7. Odredbe ovog Pravilnika primjenjuju se na sve klubove i igrače u Crnoj Gori.

Član 2

U postupku registracije klubova i izgrača po ovom Pravilniku plaća se članarina. Iznos članarine i način plaćanja utvrđuje se odlukom Upravnog odbora STS CG.Odluka o iznosu članarine mora se donijeti najkasnije do 30. aprila, tekuće godine.

Član 3

Sredstva, prihodovana po osnvou članarine za registraciju klubova i takse za registraciju igrača, pripadaju STS CG po odluci UO STS CG.

Član 4

Igrač može u jednoj takmičarskoj sezoni nastupiti samo za jedan klub, izuzev ako je ispunio usov da, preko dvojne registracije, nastupi i za drugi klub.

Na prijateljskim susretima igrač može nasutupiti, kao gost, za drugi klub samo uz pismenu saglasnost kluba za koji je igrač registrovan (u daljem tekstu matični klub).

Član 5

Muškarci ne mogu nastupati u ženskoj, odnosno žene u muškoj konkurenciji.

Član 6

Igrač, koji se nalazi na odsluženju vojnog roka, ne može nastupiti za matčni klub. Izauzetak je nastup za reprezentaciju Crne Gore i to isključivo na osnovu odobrenja nadležnog vojnog organa.

Prava i obaveze kluba i igrača ugovorene prije odlaska igrača na odsluženje vojnog roka, produžuju se onoliko vremena koliko je igrač proveo na odsluženju vojnog roka, ukoliko se klub i igrač drugačije, pismeno ne dogovore.

Član 7

Registrovani igrač stiče pravo nastupa:

1. ODMAH ako mu se produžuje registracija za matiačni klub;
2. 8 (osam) dana po izvršenoj prvoj registraciji;
3. 8 (osam) dana ako prelazi iz kluba u klub u razdoblju od 30 (trideset) dana koje počinje da teče od 1(prvog) jula tekuće godine, (u daljem tekstu prelazni rok;)
4. 8 (osam) dana ako se registruje tokom razdoblja od prvog dana zvaničnog takmičenja, po isteku prelaznog roka, u okviru STS CG do posljednjeg dana takmičenja predviđenog kalendarom STS CG (u daljem tekstu takmičarska sezona).

Takmičarska legitimacija je indentifkacioni dokument koji se daje na uvid rukovodstvu takmičenja, na svim tekmičenjima neposredno prije početka.

Takmičarska legitimacija je ispravna ako ima registracioni broj, puno ime i prezime igrača, fotografiju, ime matičnog kluba, ovjerenu registraciju za tekuću takmičarsku sezonu, datum početka pravo nastupa, i ovjeru o izvršenom ljekarskom pregledu koja ne može biti starija od šest mjeseci. U slučaju da igrač ne posjeduje takmičarsku legitimacijiu, igrač je obavezan da podnese drugi identifikacioni dokument (ličnu kartu, pasoš, vozačku dozvolu), s tim, što tom prilikom potpisuje izjavu da je ljekarski pregledan u posljednjih 30 dana.

**II REGISTRACIJA KLUBOVA**

Član 8

Registraciju kluba savez može izvršit isamo ako su klubovi upisani u registar klubova u Uprvi za sport i omladinu Crne Gore.

Izuzetno, u cilju popularizacije stonoteniskog sporta radi učešća na masovnim takmičenjima (van organizovanog sistema takamičenja STS CG) mogu se registrovati klubovi, sekcije i aktivi preduzeća, fakulteta, škola, mjesnih zajednica, pripadnika MUP-a i grupe građana po posebnom postupku koji donosi UO STS CG.

Pravo nastupa klubova, sekcija i aktiva iz stav 2 ovog člana reguliše se sa propozicijama za svakao takmičenje posebno.

Član 9

Zahtjev za registraciju kluba podnosi se registracionim organima republičkog saveza tokom cijele godine, na obrascu koji propisuje UO STS CG.

Član 10

Zahtjev za obnovu registracije kluba podnosi se registracionim organima STS CG u prelaznom roku, koji traje od 1. jula do i sa 31. julom tekuće godine.

Klub, koji ne podnese zahtjev za obnovu registracije u toku prelaznog roka, smatraće se kao klub koji se prvi put registruje i u toj takmičarskoj sezoni neće moći da nastupi, u sistemu takmičenja STS CG, na ekipnim takmičenjima.

Član 11

Uz zahtjev za registraciju ili obnovu registracije klub prilaže fotokopiju rješenja nadležnog organa o upisu u Registar sportskih organizacija Crne Gore.

Klub, koji ne podnese zahtjev na propisanom obrascu, ili ne priloži fotokopiju rješenja nadležnog organa o upisu u Registar sportskih organizacija, ili ne priloži dokaz o uplati propisane članarine, kao i spisak sa imenima najmanje 10 (deset) takmičara neće biti registrovan do ispunjenja zahtjeva.

Zahtjev sa prilozima dostalvja se preporučenom pošiljkom. Kao datum podnošenja zahtjeva uzimaće se datum na poštanskom žigu.

Član 12

Registracioni organ saveza dužan je da registruje klub u roku od 7 (sedam) dana od podnošenja zahtjeva.

Ukoliko klub nije ispunio zahtjev iz stava 2 člana 11 Registracioni organ dužan je da u roku od 7 (sedam) dana od dana dostavljanja nepotpunog zahtjeva pismeno zatraži od kluba uređenje zahtjeva sa rokom koji ne može biti duži od 7 (sedam) dana od dana prijema obavještanja.

Član 13

Fuzionisanje, odnosno udruživanje, klubova se može izvršti tokom cijele godine. Odluku o fizionisanju, odnosno udruživanju, klubova donose skupštine klubova na odvojenim sjednicama.

Nakon donošenja odluke o fuzionisanju odnosno udruživanju, održava se zajednička sjednica skuštine klubova koji se fuzionišu, odnosno udružuju, na kojoj se usvaja Statut novoformiranog kluba, biraju organi kluba i odlučuje čija će takmičarska prava preuzeti novoformirani klub.

Postpak registracije novo formiranog kluba isti je kao i za klubove koji se prvi put registruju.

Nije dozvoljeno fuzionisanje, odnosno udruživanje, jednog kluba sa dijelom članstva drugog kluba ili dijela članstva dva kluba.

Član 14

Svi članovi fuzionisanih klubova danom donošenja odluke o fuzionisanju, odnosno udruživanju prestaju da budu registrovani članovi matičnog kluba.

Igrači tih klubova, po dobijanju ispisnice matičnog kluba, mogu ostati članovi novoformiranog kluba ili pristupti drugom klubu na teritoriji Crne Gore na način i po posutpku propisanim ovim Pravilnikom.

Igrači novoformiranog kluba, odnosno igrači koji su pristupili drugom klubi, stiču pravo nasutpa na pojedinačnim takmičenjima 8 (osam) dnaa prije registracije za novoformirani ili drugi klub.

Član 15

Klub će se brisati iz spiska registrovanih klubova saveza.

1. Ako se rasformira;
2. Ako se fuzioniše ili udruži sa drugim klubom;
3. Ako je brisan iz spiska registrovnaih klubova kod Ministarstva sporta i mladih;
4. Ako mu je, od strane nadležnog državnog ili pravosudnog organa, zabranjen rad;
5. Ako u prelaznom roku ne podnse zahtjev za produženje registracije;
6. Ako se naknadno utvrdi netačnost podataka datih kod podnošenja zahtjeva za registraciju ili produženje iste.

**III REGISTRACIJA IGRAČA**

Član 16

Pravo na registraciju imaju svi državljani Crne Gore bez obzira na godine starosti. Ne može se registrovati igrač koji ne uživa sva građanska prava u Crnoj Gori. Igrač koji je izgubio, ili su mu ograničena, građanska prava biće brisan iz spiska registrovanih igrača za vrijeme dok mu traje ogrnaičenje građanskog prava odnosno dok mu se ne vrate sva građanska prava.

Član 17

Klub koji želi da registruje igrače podnosi registracionom organu saveza ovjereni spisak na obrascu koji propisuje UO STS CG.

Uz obrasce klub prilaže:

1. Za igrače koji se prvi put registruju

* originalnu pristupnicu ovjerenu od matičnog kluba
* fotokopiju lične karte i izvod iz Matične knjige rođenih (fotokopija) – za mlađe od 18 godina
* dvije fotokopije formata za ličnu kartu ne starije od 6 mjeseci
* ugovor ili sporazum (tri primjerka) za igrače
* izjavu roditelja o prihvatanju odluke o obeštećenju, za mlađe od 18 godina

b) Za igrače koji prelaze iz kluba u klub

* organinalnu ispisnicu kluba u kome je do tada bio registrovan
* orginalnu pristupnicu ovjerenu od matičnog kluba
* dvije fotografije formata za ličnu kartu (ne starije od 6 mjeseci)
* pismeni dokaz o prestanku važenje ugovora ili sporazuma sa dotadašnjim klubom
* ugovor ili sporazum (u tri primjerka) za igrače
* takmičarsku legitimaciju dotadašnjeg matičnog kluba.

c) za igrače koji dolaze iz inostransva

* originalnu potvrdu o brisnaju iz evidencije nadležnog inostranog stonoteniskog saveza
* originalnu pristupnicu ovjerenu od matičnog kluba
* dvije fotografije formata za ličnu kartu (ne starije od 6 mjeseci)
* fotokopiju lične karte ili izvod iz matične knjige rođenih (fotokopiju) –za mlađe od 18 godina
* ugovor ili sporazum ( tri primjerka) za igrače

1. za igrače kojima je fuzijom, odnosno udruženjem, dva kluba prestao status registrovanog igrača

* originalnu ispisnicu kluba u kome je do tada bio registrovan
* originalnu pristupnicu ovjeru od matičnog kluba
* dvije fotografije formata za ličnu kartu (ne starije od 6 mjeseci)
* fotokopija lične karte ili izvod iz Matične knjige rođenih (fotokopiju) – za mlađe od 18 godina
* ugovor ili sporazum (u tri primjerka) za igrače
* takmičarsku legitimaciju dotadašnjeg matičnog kluba

1. za igrače koji u prethodne 2(dvije) takmičarske sezone nisu bili registrovani ni za jedan klub u Crnoj Gori

* originalnu pristupnicu ovjeru od matičnog kluba
* dvije fotografije formata za ličnu kartu (ne starije od 6 mjeseci)
* fotokopiju lične karte ili izvod iz Matične knjige rođenih (fotokopiju) - za mlađe od 18 godina
* ugovor ili sporazum (u tri primjerka) za igrače

f) za igrače kojima se porudužava registracija

* ovjeren spisak igrača (dva primjerka) na obrascu koji propisuje registracioni organ
* ugovor ili sporazum (u tri primjerka) ukoliko je prethodnom istekao ugovorni rok
* takmičarska legitimacija

Za igrače mlađe od 18 godina, pored igrača, prisutpnicu i sporazum (ukoliko se zakjljučuje) potpisuje i jedan od rodietlja, odnosno zakoniti staratelj.

U svim slučajevima podnošenja zahtjeva za registraciju igrača priznaju se datumi na poštanskoj pošiljci ili pečat kancelarije saveza sa naznakom datuma prijema ukoliko se lično predaje.

Fotokopije dokumenata (izuzev izvoda iz matične knjige rođenh za igrače mlađe od 18 godina i lične karte), kao i fiksirana dokumenta neće biti relevantna za registrcioni organ.

Član 18

**PODNOŠENJE ZAHTJEVA**

1. Zahtjev za pravu registraciju može se donijeti tokom cijele takmičarske sezone sa pravom nasutpa na svim pojedinačnim i ekipnim takmičenjima.
2. Zahtjev za registraciju igrača koji prelaze iz kluba u klub ili dolaze iz inostranstva podnosi se u prelaznom roku sa pravom nastupa na svim ekipnim takmičenjima.
3. Zahtjev za registraciju igrača koji prelaze iz kluba u klub, mimo prelaznog roka, može se podnijeti tokom cijele takmičarske sezone, s tim, što ti igrači nemaju pravo nastupa ne ekipnim takmičenjima u toj sezoni.
4. Zahtjev za registraciju igrača kojima je fuzijom, odnosno udruživanjem prestao status registrovanog igrača, podnijet mimo prelaznog roka, prihvatiće se s tim, što registrovani igrači imaju pravo nastupa samo na pojedinačnim takmičenjima u toj sezoni.
5. Zahtjev za registraciju igrača državljanina Crne Gore koji u prethodne 2 (dvije) takmičarske sezone nisu bili registrovani ni za jedan klub može se podnijeti tokom cijele takmičarske sezone sa pravom nastupa tih igrača na pojedinačnim takmičenjima.

Član 19

Igrač koji je pod kaznom ili suspenzijom može biti registrovan za matiačni klub ili drugi klub ako ispunjava uslove za registraciju utvrđene ovim Pravilnikom.

Igrač, koji se nalazi na odsluženju vojnog roka, može biti registrovan za matični ili drugi klub ako ispunjava usove za registraicju utvrđene ovim Pravilnikom.

Član 20

Igrač, koji je jednom potpisao pristupnicu, ugovor ili sporazum, ne može spriječiti registraciju za klub kojem je pristupio, niti povući svoj potpis na ovim dokumentima.

Izuzetno od predhodnog stava, ako klub za koji je igrač potipisao pristupnicu ne podnese zahtjev za registraciju igrača u roku određenom ovim Pravilnikom ili je zahtjev za registraciju odbačen, igrač može odustati od pristupnice, ugovora ili sporazuma.

Član 21

Igrač koji u istom prelaznom roku potpiše pristupnicu ugovor ili sporazum za dva ili više klubova podliježe disciplinskoj odgovornosti i ostaje registrovan za klub za koji je bio registrovan prije prelaznog roka.

**IV MEĐUSOBNA PRAVA I OBAVEZE KLUBA I IGRAČA**

Član 22

Međusobna prava i obaveze kluba i igrača regulišu se:

1. za igrače lige Ugovorom o međusobnim pravima i obavezama
2. za igrače, starije od 16, a mlađe od 18 godina, Ugovorom o međusobnim pravima i obavezama, koji, pred igrača, potpisuje jedan od roditelja igrača.

Član 23

Ugovorom o međusobnim pravima i obavezama kluba i igrača zaključuje se na period od najmanje 1 (jedne) godine.

Ugovor o međusobnim pravima i obavezama postaje punovažan kada ga ovjeri nadležni organ za registraciju STS CG.

Ugovori se obavezno deponuju u kancelariju STS CG. Krajnji rok za deponovanje ugovora je 10. avgust, tekuće godine.

Član 24

U ugovoreni rok predviđen Ugovrom ne računa se vrijeme dok se igrač nalazi na odsluženju vojnog roka, igračica na trudničkom i porodiljskom odsustvu, kao i period disciplinske vremenske kazne zabrane nastupa izrečene od strane disciplinskog organa STS CG.

Istekom ugovorenog roka, ukoliko se ne zaključi novi ugovor ili Aneksom ugovora ne produži dotadašnji ugovor, igraču koji podnse pismeni zahtjev za ispisnicu ne može biti osporeno davanje iste, uz obavzeno regulisanje svih finansijskih obaveza.

Član 25

Ugovor se može raskinuti i prije ugvoorenog roka:

1. Sporazumno – o čemu se u roku od 7 (sedam) dana pismeno, potpisnao od strane kluba i igrača, obavještava nadležni registracioni organ STS CG ili
2. Voljom kluba ili igrača – i to:
3. Ukoliko klub ne izvršava obaveze prema igraču utvrđene Uogovrom ili
4. Ukoliko igrač ne izvršava obaveze prema klubu utvrđene Ugovorom.

Ako Uogvor bude raskinut zbog neispunjavanja obaveza kluba, igrač se može registrovati, bez ispisnice matičnog kluba, u narednom prelaznom roku za drugi klub.

Ako Ugovor bude raskinut zbog neispunjavanja obaveza kluba prema igraču (neisplaćivanje stipendije, ne obezbjeđivanje smještaja, ishrane i drugih obaveza regulisanih ugovorom) takav igrač se može registrovati za drugi klub bez ispisnice matičnog kluba u narednoj takmičarskoj sezoni.

Ako Ugovor bude raskinut zbog neizvršavanja obaveza igrača prema klubu, takav igrač se ne može registrovati za novi klub u Crnoj Gori za narednu takmičarsku sezonu.

Zahtjev za prijevremeni raskid Ugovora, ukoliko se ne postigne dogovor, klub ili igrač podnose registracionom organu STS CG, koji je u obavezi da u roku od 7 (sedam) dana donese konačnu odluku.

**V REGISTRACIJA STRANOG DRŽAVLJANINA I LICA BEZ DRŽAVLJANSTVA**

Član 26

Klub može registrovati neograničeni broj stranih državljana ili lica bez državljanstva.

Koliko stranih državljana i lica bez državljanstva mogu nastupati u toku takmičarske sezone za jednu ekipu utvrđuje Upravni odbor STS CG 30 dana prije početka prelaznog roka.

Strani državljanin i lice bez državljanstva ne mogu nastupati na takmičenjima zatvorenog tipa (za pojedinačnog prvaka Crne Gore, TOP turnirima itd).

Član 27

Registracija stranih državljana i lica bez državljanstva vrši se u skladu sa ovim Pravilnikom, pravilima ITTF, odnosno ETTU i saglasnosti nacionalne stonoteniske federacije iz koje igrač dolazi.

Strani državljanin i lice bez državljanstva, koji nijesu navršili 16 (šesnaest) godina starosti, registruju se za klub po istom postupku kao i državljani Crne Gore.

**VI REGISTRACIJA SA DVOJNOM REGISTRACIJOM I POZAJMICA IGRAČA**

Član 28

Igrač, mlađi od 18 (osamnaest) godina, može uz saglasnst matičnog kluba da nastupa za drugi klub u jednoj takmičarskoj sezoni, i to isključivo u ekipnoj seniorskoj konkurenciji, ukoliko se ekipa drugog kluba takmiči u najmanje jednom stepenu takmičenja niže od matičnog kluba, ukoliko postoji niži rang.

Ugovor o dvojnoj registracii zaključuje se isključivo u prelaznom roku na obrascu propisanom od strane Upravnog odbora STS CG.

Član 29

Igrač sa dvojnom registracijom, u toj takmičarskoj sezoni, nastupa za matični klub na svim ostalim ekipnim i pojedinačnim takmičenjima.

Sva prava u odnosu na igrača, ima isključivo matični klub.

Član 30

Dvojna registracija mora u takmičarskoj legitimaciji biti posebno naznačena i ovjerena od strane registracionog organa STS CG i izdaje se samo za takmičenja van Crne Gore.

Član 31

Igrač, bez obrzira na starost, može biti pozajmljen drugom klubu za jednu takmičarsku sezonu.

Posebnim Ugovrom o pozajmici regulišu se prava i obaveze matičnog kluba, kluba kojem se pozajmljuje igrač i igrača koji se pozajmljuje.

Pozajmljeni igrač može, za drugi klub, nastupati samo na ekipnim takmičenjima u seniorskoj konkurenciji, a za matični klub na svim ostalim takmičenjima.

Član 32

Poseban Ugovor o pozajmici mora biti zaključen isključivo za vrijeme prelaznog roka i isti se deponuje kod registracionog organa STS CG.

**VII PRELAZAK IGRAČA IZ KLUBA U KLUB**

Član 33

Igrač, koji želi da napusti matični klub radi prelaska u drugi klub, podnosi matičnom klubu pismeni zahtjev za izdavanje ispisnice.

Zahtjev za izdavanje ispisnice podnosi se u prvih 7 (sedam) dana prelaznog roka.

Zahtjev se šalje preporučenom pošiljkom ili lično matičnom klubu uz ovjeru odgovornog lica u matičnom klubu da je zahtjev primljen, sa naznakom datuma prijema.

Za zahtjev, poslat preporučenom pošiljkom, važi datum (poštanki žig) kada je poslat zahtjev.

Kopiju zahtjeva igrač obavezno dostavlja, poštom ili lično, registrcionom organu STS CG.

Matični klub ne može izdati Ispisnicu bez prethodno pismeno podnijetog zahtjeva od strane igrača.

Član 34

Matični klub u narednih 7 (sedam) dana (od osmog do petnaestog dana prelaznog roka) izdaje ili ne izdaje ispisnicu igrača koji je podnio zahtjev.

U slučaju da matični klub odbije da izda ispisnicu obavezan je da da prismeno obrazloženje neizdavanja ispisnice i dostavi igraču i registracionom organu STS CG preporučenom pošiljkom ili lično sa naznakom kada je obrazloženje poslato, odnosno uručeno (mjerodavan je poštanki žig, odnosno lična ovjera prijema obrazloženja).

Član 35

Registracioni organ STS CG u narednih 7 (sedam) dana (od šesnaestog do dvadesetdrugog dana prelaznog roka) ocjenjuje da li su razlozi za neizdavanje ispisnice opravdani ili neopravdani.

Ako registracioni organ ocijeni da su razlozi matičnog kluba opravdani svoju odluku dostavlja, pismeno, matičnom klubu i igraču preporučenom pošiljkom ili ličnim uručenjem sa naznakom datuma uručenja.

Ako registracioni organ ocjeni da su razlozi matičnog kluba neopravdani takva ocjena ima važnost ispisnice, u ovom slučaju pismeno obavještava i matični klub i igrača.

Član 36

Igrač, koji je dobio ispisnicu matičnog kluba, ili odluku registracionog organa, potpisuje pristupnicu za novi klub, uz prilaganje ispisnice, u vrijeme trajanja prelaznog roka.

Ukoliko igrač iz objektivnih razloga ne može da potpiše Pristupnicu u prelaznom roku, moguće je i prije prelaznog roka deponovati validnu Pristupnicu registracionom organu STS CG.

Član 37

Nezadovljna strana može, u žalbenom postuku, da ostvari svoje pravo preko organa nadležnog za razmatranje žalbe, a što je regulisano u dijelu ovog Pravilnika ''Žalbeni postupak i zaštita zakonitosti''.

Član 38

Izuzetno, ukoliko se porodica igrača, mlađeg od 16 (šesnaest godina, seli iz mjesta matičnog kluba, igrač i bez ispisnice može biti registrovan za klub iz mjesta gdje se porodica preselila i to isključivo za vrijeme trajanja prelaznog roka.

Igrač, koji je dobio ispisnicu ili odluku registracionog organa, a nije pristupio drugom klubu u prelaznom roku, ima pravo registracije za drugi klub u toku takmičarske sezone, u kom slučaju nema prvo natupa na ekipnim takmičenjima za tu sezonu.

**VIII PRELAZAK IGRAČA U INOSTRANI KLUB, ODNOSNO DRUGU NACIONALNU FEDERACIJU**

Član 39

Igrač ima pravo igranja u inostranstvu, odnosno pod okriljem druge nacionalne federacije, ako je dobio ispisnicu matičnog kluba, ako mu je istakao ugovor, ako je sporazumno prijevremeno raskinut ugovor i ako je ugovor raskinuo nadležni registracioni organ STS CG .

Zahtjev za izdavanje saglasnosti za igranje u inostranstvu, odnosno pod okriljem druge nacionalne federacije, igrač podnosi Upravnom odboru STS CG uz prilaganje dokaza iz stava 1, ovog člana i ugovora odosno druge isprave o uslovima za igranje u inostranom klubu.

Upravni odbor STS CG je dužan da u roku od 15 (petnest) dana od dana prijema zahtjeva donese odluku o davanju ili nedavanju saglasnosti i o tome pismeno obavijesti igrača i matični klub.

Član 40

Prilikom odlučivanja o zahtjevu za davanje saglasnsoti za igranje u inostranstvu, odnosno pod okriljem druge nacionalne federacije, Upravni odbor STS CG će se, prije svega, držati kriterijuma koji štite interes reprezentativnog crnogorskog stonog tenisa.

Član 41

Klub iz koga izgrač odlazi u insotranstvo, odnosno u drugu nacionalnu federaciju, ima pravo na obeštećenje čiju visinu utvrđuje Upravni odbor STS CG 30 dana prije početka prelaznog roka.

Član 42

Sredstva, prihodovana po osnovu takse za dvanje saglasnosti za odlazak igrača u drugu nacionalnu federaciju, odnosno inostranstvo, pripadjau STS CG.

Član 43

Igrač, pored dokumenata iz člana 39 ovog Pravilnika, uz zahtjev prilaže i:

* dokaz o uplaćenom obeštećenju matičnom klubu i STS CG,
* dokaz o uplaćenoj taksi STS CG,
* potpisanu izjavu, da će, kada to zatraži stručni organ STS CG, nastupiti na takmičenjima koje organizuje ETTU odnosno ITTF, evropskim i svjetskim prvenstvima za reprezentaciju Crne Gore.

**IX OBEŠTEĆENJE**

Član 44

Matični klub igrača, koji je zatražio i dobio ispisnicu radi prelaska u drugi klub ili nacionalnu federaciju odnosno inostranstvo, ima pravo na obeštećenje.

Obeštećenje ne može biti veće nego što je predviđeno ''Odlukom o obeštećenju'' koja je sastavni do ovog Pravilnika.

Član 45

Igraču neće biti izdata ispisnica, niti data saglasnsot za igranje u drugoj nacionalnoj federaciji, odnosno inostransvu, ukoiko on sam ili klub u koji prelazi, ne uplati određeni iznos matičnom klubu i STS CG.

Član 46

Matični klub, ukoliko je saglasan sa odlaskom igrača, obavezan je da u roku od 7 (sedam) dana od dana prijema zahtjeva za izdavanje ispisnice, pismeno obavijesti igrača o visini obeštećenja i načinu uplate tog iznosa.

Ukoliko matični klub u roku određenom u prethodnom stavu ne dostavi zahtjev za obeštećenje, smatraće se da je odustao od zahtjeva za obeštećenje.

Član 47

Ukoliko se obeštećenje ne uplati u predviđenom roku smatraće se da je igrač odustao od zahtejva za prelazak u drugi klub ili nacionalnu federaciju, odnosno insotranstvo.

Rok za uplatu obeštećenja, po prvilu, ne može biti duži od 5 (petnest) dana od dana prijema zahtjeva matičnog kluba.

**X ORGANI ZA REGISTRACIJU**

Član 48

Sjedište registracionog centra je, po praivlu, u sjeidštu STS CG.

Upravni odbor STS CG imenuje, kao svoj organ, Registracionu komisiju koja broji najmanje 3 (tri) člana.

Mandat članova Registracione komisije traje kao i mandat Upravnog odbora STS CG.

Član 49

Upravni odbor STS CG može, svojom odlukom, dio poslova i zadataka Registracione komisije povjeriti i imenovanom članu registracione komisije u sjedištu Stonoteniskog saveza Crne Gore.

Člna 50

Registracioni organ, pored poslova i zadataka koji su mu povjereni ovim Pravilnikom, obavlja i sljedeće.

* utvrđuje početak prava nastupa za svakog registrovanog igrača pojedinčano,
* predlaže oblik i sadržaj obrazaca potrebnih za registraciju klubova i igrača, ugovora i sporazuma, prisutpnice, ispisnice i brisovnice, čiju konačnu verziju odobrava Upravni odbor STS CG,
* ovjerava sva dokumenta, u svojoj nadležnosti, vezanih za registraciju klubova i igrača,
* vodi evidenciju registrovanih klubova i igrača i izdaje Biletn o izvršenim registracijama, i to, najkasnije 10 (deset) dana prije početka prvog takmičenja naredne (nastupajuće) takmičarske sezone (osnovni Bilten) i do kraja januara sledeće godine za registracije izvršene do 31. decembra tekuće godine ( dopuna osnovnog Biltena),
* izrađuje Izvještaj o finansijskim efektima (prihodu) ostvarenog u prelaznom roku,
* stara se o čuvanju dokumentacije vezane za registraicju klubova i igrača.

Član 51

Za svoj rad Registracioni organ odgovoran je Upravnom odboru Stonoteniskog saveza Crne Gore.

**XI ŽALBENI POSTUPAK I ZAŠTITA ZAKONITOSTI**

Član 52

Rješavanje svih sporova u STSCG, u skladu sa članom 33 Statuta STSCG je u nadležnosti Skupštine STSCG.

**XII ZAVRŠNE ODREDBE**

Član 53

Registracije, izvršene kod Registracionog organa STS CG važe za sva takmičenja koja odobrava, odnosno organizuje Stonotenisi savez Crne Gore.

Član 54

Izmjene i dopune ovog Pravilnika vrše se na način i po postupku koji važi za njegovo donošenje.

Član 55

Registracioni organ i Upravni odbor STS CG, dužni su da, najkasnije 30 (trideset) dana prije početka prelaznog roka donesu odgovarajuće odluke, **izrade potrebne obrasce i ogladne primjerke ugovora – sporazuma.**

Stručna služba STS CG dužna je da, najkasnije 15 (petnest) dana prije početka prelaznog roka, dostavi svim klubovima iz ovog Pravilnika uz ovaj Pravilnik Uputstvo za registraciju klubova i igrača i sve potebne obrasce, kao i uzorni primjerak ugovora – sporazuma.

Klubovi su u obavezi da na adekvatan način upoznaju sve članove kluba sa odredbama ovog Pravilnika, njihovim pravima i obavezama.

Protiv odgovornih ljudi u klubu, ako se utvrdi da nisu postupili prema obavezi iz prethodnog stava, pokrenuće se disciplinski postupak.

Disciplinski postupak po službenoj dužnsoti pokreće Registraciona komisija STS CG.

Član 56

Obrasce za registrciju kluba i njihovih članova usvaja Upravni odbor STS CG a na predlog Registrcione komisije. Obrasci su sledeći:

* Obrazac broj 1 prijava kluba
* obrazac broj 2 spisak takmičara za registraciju
* obrazac broj 3 pristupnica
* obrazac broj 4 ispisnica
* obrazac broj 5 ugovor o dvojnoj registraciji
* obrazac broj 6 takmičarska legitimacija(registracija)
* obrazac broj 7 brisovnica

Član 57

Tumačenje ovog Pravilnika daje Upravni odbor Stonoteniskog saveza Crne Gore.

Član 58

Ovaj Pravilnik usvojen je na sjednici Skupštine Stonoteniskog saveza Crne Gore 26. januara 2019. godine i stupa na snagu danom usvajanja.

**PREDSJENDIK SKUPŠTINE**

**Vukadin Babović**